Raġel ta’ 59 sena minn San Pawl il-Baħa xehed fil-Qorti dwar ġrieħi serji li ġarrab f’wiċċu meta raġel faqagħlu tazza tal-ħġieġ f’wiċċu wara li ssellef mingħandu €20. John Said qal li spiċċa l-isptar b’widnejh imċarrta wara li Jason Sciberras li qed jiċħad l-akkużi kontrih aggredih b’tazza tal-ħġieġ. L-inċident seħħ fit-12 ta’ Awwissu li għadda f’bar f’San Pawl il-Baħar għall-ħabta tal-10.00 p.m. meta Said staqsa lill-akkużat biex jagħtih lura l-€20 li kien sellfu erba’ ġimgħat qabel. Sadi qal lill-akkużat li huwa kellu flus biex jixtri l-birra iżda ma kellux €20 biex iħallsu lura. Hawnhekk l-akkużat dar fuqu u aggredih b’tazza tal-ħġieġ. L-Ispettur tal-Pulizija Maurice Curmi qal li l-akkużat qalilhom li qabel seħħ l-inċident, Said daħal fil-ħanut u beda jgħidlu li għandu jtih il-flus. Il-każ ikompli.